cyanic-selkie/wikianc huggingface dataset:
მალავი
მასმედია
მალავის მასმედია შედგება რამდენიმე სხვადასხვა საკომუნიკაციო საშუალების ტიპებისაგან: ტელევიზია, რადიო, კინო, გაზეთი, ჟურნალი და ინტერნეტ-საიტი. მალავის ასევე აქვს მზარდი მუსიკალური ინდუსტრია. ქვეყნის მასმედია იმყოფება, როგორც სახელმწიფო, ასევე კერძო მფლობელობაში.
ბეჭვდითი საშუალებები
მალავის საინფორმაციო სააგენტო (MANA) — ახალი ამბების მსხვილი ქსელია მალავიში. ის დაწესდა 1966 წელს ქვეყანაში ახალი ამბების მაუწყებლობის უზრუნველსაყოფად. ამას გარდა, ის აგროვებს ახალ ამბებს ქვეყნის ყოველი კუთხიდან. მისი ონლაინ-კონტენტი გამოვიდა 2012 წელს.
ქვეყნის უძველესი კერძო გაზეთია The Daily Times. ქვეყანაში ყველაზე დიდი ტირაჟით გამოდიან გაზეთები The Daily Times და The Nation. ორივე გაზეთი წარმატებით იყიდება მალავის ქალაქების უმრავლესობაში. ბევრი სხვა გაზეთი ასევე ბეჭდავს რეალური შინაარსის ახალ ამბებს.
მალავიში გამოიცემა ინგლისურენოვანი და ჩიჩევას ენაზე დაბეჭდილი ჟურნალები, რომლებიც იყიდება ქვეყანაში, რეგიონებში და ქალაქებში.
რადიო
მალავის რადიო მაუწყებლობს ორ დიაპაზონში: FM და AM. ეროვნულ რადიოსადგურებს მიეკუთვნება MBC 1 და MBC 2, რომლებიც შედიან მალავის სამაუწყებლო კორპორაციაში. კერძო რადიოსადგურებია: Zodiak Broadcasting Station და Capital Radio Malawi. მალავის კავშირგაბმულობის მარეგულირებელმა (МАКРА) სულ ახლახან გასცა ლიცენზიები ახალ რადიოსამაუწყებლო კომპანიებს, რათა განევრცო რადიო ქსელი ქვეყანაში. ეს რადიოსადგურებია: Matindi, GoodNews და Mwadama.
ტელევიზია
მალავის ტელესივრცეს არეგულირებს МАКРА. მალავის ტელესივრცის არეალი დაბალია. არსებობს ერთიანი ეროვნული ქსელი, TV Malawi (TVM), რომელიც იმყოფება მალავის სამაუწყებლო კორპორაციის დაქვემდებარებაში. მალაველები ძირითადად სარგებლობენ ციფრული თანამგზავრული ტელევიზიით ალტერნატიული არხების საყურებლად. ლიცენზიები მიკუთვნებული აქვთ Glaxy, ABC, Mulhako wa Alohmwe და Channel for All Nations-ის კომპანიებს. მაუწყებლობაზე ახალი ლიცენზიები გაცემულია კომპანიებზე Times Group, Timveni, Adventist და Beta.
კინო
მალავის კინოინდუსტრია იმყოფება ჩანასახოვან მდგომარეობაში, მაგრამ ამ წლებში მოხდა ისეთი მოვლენებიც, რომლებმაც დასაბამი დაუდო კინოფესტივალების ჩატარებას და ცალკეული ფილმების გადაღებას. მალავიში არსებობს საერთაშორისო კინოფესტივალი, რომლის ჩატარებაც დაიწყო 2009 წლიდან. ყველაზე ცნობილი დირექტორი იყო შემუ ჯოია, რომელიც მალავიში პროდიუსერი და რეჟისორია. მალავის ყველაზე ცნობილი მსახიობები არიან: მაიკლ უსი და ტაპივა გვაზა. კინოს ყურება შესაძლებელია დახურულ კინოთეატრებში ან დისკებზე.
ინტერნეტი
მალავიში ინტერნეტი რეგულირდება მალავის კავშირგაბმულობის მარეგულირებელის (МАКРА) მიერ. ინტერნეტი უზრუნველყოფს საგაზეთო საშუალებებს და სხვა ახალი ამბების მაუწყებელ მედია-ორგანიზაციებს, და რაც მნიშვნელოვანია. მომხმარებლებს ინტერნეტით მომსახურებას სთავაზობს Airtel და Malawi Postal Service.
შეიმჩნევა მალაველების სოციალური ქსელებით სარგებლობის ზრდა, განსაკუთრებით Twitter-ში და Facebook-ში. ასევე შეიმჩნევა მალაველი ბლოგერების რაოდენობის მუდმივი ზრდა. სოციალური მედია მალავის გამჭირვალეობის მთავარი ინსტრუმენტია. მან გარკვეული გავლენა მოახდინა 2012 წლის საკონსტიტუციო კრიზისის შედეგზე.
კულტურა
მალავის მუსიკაზე ისტორიულად გავლენას ახდენდა სამი კულტურული მემკვიდრეობა (აფრიკული, ბრიტანული, ამერიკული). მალავიელების მუსიკა უკვე დიდი ხანია გავრცელებულია მთელი აფრიკის კონტინრნტზე და შერეულია სხვა მუსიკალურ ფორმებთან. სამხრეთ აფრიკის რესპუბლიკის და მოზამბიკის შახტებში მომუშავე მალავიელების მუსიკა ასევე შეერია სხვა მუსიკალურ სტილში, რითაც წარმოიშვა Kwela.
მალავის მკვიდრ ეთნიკურ ჯგუფებს აქვთ დაწვნის, ნიღბების, ხეზე თლის მდიდარი ტრადიცია და ზოგიერთ ამ ნივთს ადგილობრივი მოსახლეობა ჯერ კიდევ იყენებს ტრადიციულ ცერემონიებში. ხეზე თლა და ზეთით ფერწერა უფრო პოპულარულია ქალაქებში და ეს ნამუშევრები იყიდება ტურისტებზე. ქვეყანაში ცხოვრობს საერთაშორისოდ აღიარებული რამდენიმე ლიტერატურული მოღვაწე, მათ შორის პოეტი ჯეკ მაპანჯე, მწერალი-ფანტასტი პოლ ტიიამბე ზელეზა და მწერლები ლეგსონ კაიირა, ფელიქს მნთალი, ფრენკ ჩიპასულა და დევიდ რუბადირი.
მალავის სამზარეულო ნაირფეროვანია, იგი ჩაისთან და თევზთან ერთად ქვეყნის სამზარეულოს პოპულარულ თავისებურებებს წარმოადგენს. შაქარი, ყავა, სიმინდი, კარტოფილი, სორგო, მსხვილი რქოსანი საქონელი და თხა ასევე სამზარეულოს მთავარი შემადგენელი ნაწილია. ნიასის (მალავის) ტბა თევზის მოპოვების წყაროა, მათ შორის chambo (კაპარჭინას მსგავსი), usipa (სარდინების ანალოგი), mpasa (ორაგულის მსგავსი). ფუნთუშები — კვების პროდუქტია, რომელიც გაკეთებულია დაფქული სიმინდით და მაგიდასთან მოაქვთ ხორცის და ბოსტნეულის გარნირთან ერთად. მისი ჭამა შეიძლება სადილის და ვახშმის დროს.
სპორტი
მალავის სპორტის ჩამოყალიბება სათავეს იღებს ჯერ კიდევ იმ დროიდან, როდესაც ის შედიოდა ბრიტანეთის იმპერიის შემადგენლობაში. ბრიტანელებმა აქ შემოიტანეს იმ დროისთვის მათ სამშობლოში არსებული ყველაზე უფრო პოპულარული სახეობები.
ფეხბურთი მალავიში ყველაზე უფრო პოპულარული სპორტის სახეობაა. მას თამაშობენ ბიჭები ყველა დონეზე, სოფლებში დაწყებული იმპროვიზებული playfields-დან ლიგის მოსამზადებელ სკოლამდე. მალავის ეროვნული საფეხბურთო ნაკრები მონაწილეობს საერთაშორისო შეჯიბრებებში, თუმცა მას არასდროს უთამაშია ფიფას ეგიდით ჩატარებულ მსოფლიო ჩემპიონატების ფინალურ ეტაპზე.
უკვე დიდი ხანია, რაც ნეთბოლი პოპულარული სპორტის სახეობაა მოსწავლე გოგონებს შორის. მალავი ნეთბოლის საერთაშორისო ფედერაციის სრულუფლებიანი წევრია და დღეისათვის უკავია მეხუთე ადგილი საერთაშორისო დონეზე. მალავის ეროვნული ნაკრები ნეთბოლში ერთ-ერთი უძლიერესია აფრიკაში და პირველ ადგილზე დგას რეგიონალურ ტურნირებში, როგორიცაა COSANA-ს ტუბნირი. მალავი მონაწილეობდა ორ ნეთბოლის მსოფლიო ჩემპიონატში და ერთ თანამეგობრობის თამაშებში. 2007 წლის ნეთბოლის მსოფლიო ჩემპიონატზე მალავიმ დაიკავა მეხუთე ადგილი და გაუსწრო ისეთ ძლიერ გუნდებს, როგორებიცაა უელსი, კუკის კუნძულები და სამხრეთ აფრიკის რესპუბლიკა.
პოსტკოლონიალურ მალავიში, სკოლებში ასევე შემოიღეს სპორტის სხვა სახეობები. ფრენბურთის და კალათბურთის სახეობები ქვეყანაში ცნობილია, მაგრამ მან ჯერ ფეხი მყარად ქვეყანაში ვერ მოიკიდა. აფრიკის ბიბლიის კოლეჯი ხელს უწყობს კალათბურთის განვითარებას აშშ-დან სპეციალისტების, ასევე ზოგიერთი საუკეთესო ამერიკელი მოთამაშეების მოწვევის გზით.
მძლეოსნობა და კროსი ასევე ვითარდება ქვეყანაში დამოუკიდებლობის მიღების შემდეგ. ახალგაზრდა ტალანტი მორბენლების სისტემატიური სწავლების პიონერია — დოქტორი ჰაროლდ სალმონი, მშვიდობის კორპუსის თანამშრომელი, რომელიც მსახურობდა მალავიში 1966-1968 წლებში. 2000 წლიდან დაწყებული, შეინიშნება სპორტსმენების ხარისხის გაუმჯობესება, რომელთაგან ყველაზე უფრო მეტად აღსანიშნავია კატრინ ჩიკვაკვა, რომელიც ახლა გერმანიაში ცხოვრობს. ასევე არსებობენ სხვა მორბენლები მალავის უნივერსიტეტებიდან და არმიიდან, რომლებმაც აჩვენეს მნიშვნელოვანი პროგრესი.
Smartex Tambala წარმოადგენდა მალავის 1992 წლის ოლიმპიურ თამაშებზე ესპანეთის ქალაქ ბარსელონაში. ის მონაწილეობდა მარათონულ გარბენში.
ქვეყანაში განვითარება დაიწყო კრიკეტმაც. იქ უკვე არსებობს მალავის ეროვნული ნაკრები კრიკეტში და მის მიმართ ინტერესი იზრდება ჯერ ქვედა დონეზე.
რაგბი ახლადფეხადგმული სპორტის სახეობაა, მაგრამ აქვს ძველი ისტორია.
კორფბოლი — ახალი ინიციატივაა მალავიში და სპორტის ამ სახეობის შერეულმა ელემენტებმა უნდა მოიტანოს ახალი სახე მალავის სპორტულ საზოგადოებაში.
დღესასწაულები
მალავის სახელმწიფო სადღესასწაულო დღეებია:
ალან პინკერტონი
thumb|200px|ალან პინკერტონი ალან პინკერტონი (Allan Pinkerton; დ. 25 აგვისტო, 1819 — გ. 1 ივლისი, 1884) — შოტლანდიური წარმოშობის ამერიკელი დეტექტივი და ჯაშუში, ცნობილი როგორც „ალან პინკერტონის დეტექტიური სააგენტოს“ დამფუძნებელი.
პინკერტონის სააგენტოს დაფუძნების ისტორია
პინკერტონი დაიბადა გლაზგოში, პოლიციის სერჟანტის ოჯახში, სადაც შეისწავლა კუპერის პროფესია და 1842 წელს აშშ-ში გადასახლდა. ქალაქ დანდიში (ჩიკაგოს მახლობლად) დასახლებისას მან გახსნა კუპერული მაღაზია. ერთხელ ის გადაეყარა ყალბი ფულის მჭრელებს, რომლებიც თვითონვე დაიჭირა. ასეთივე საქმეების გამო 1846 წელს იგი აირჩიეს დანდის შერიფად. მისმა სააგენტომ მალევე გაითქვა სახელი ბალტიმორში პრეზიდენტ ლინკოლნზე ტერატის გაუნებელყოფის შემდეგ და Adams Express-იდან მოპარული 700 000 დოლარის დაბრუნებით.
პინკერტონის კრიმინალისტური გამოგონებები
სააგენტომ პირველმა შეომიღო კრიმინალური ელემენტების ფოტოსურათების და დეტალური აღწერილობის გამოყენება. ფურცლები, რომლებზეც აღწერილობა იყო ჩაწერილი ვრცელდებოდა აშშ-ის ქალაქებში, ხოლო ფოტოსურათებთან ერთად ვრცელდებოდა ჯილდოს დაპირებაც.
პინკერტონის სააგენტო თანამედროვე ხანაში
დღეს პინკერტონის სააგენტო ეკუთვნის შვედურ ფირმას Securitas AB.
ალან პინკერტონი ლიტერატურაში
ალან პინკერტონი გახდა ცნობილი პერსონაჟის „დეტექტივთა მეფის“ ნატ პინკერტონის პროტოტიპი, წიგნები, რომელზეც ისტორიაში შევიდნენ როგორც „პინკერტოვნობა“.
რესურსები ინტერნეტში
კატეგორია:ამერიკელი დეტექტივები კატეგორია:ამერიკელი ბიზნესმენები კატეგორია:დაბადებული 25 აგვისტო კატეგორია:დაბადებული 1819 კატეგორია:გარდაცვლილი 1 ივლისი კატეგორია:გარდაცვლილი 1884
.so
.so — ზედა დონის ეროვნული დომენი (ccTLD) სომალისთვის.
რესურსები ინტერნეტში
so კატეგორია:სომალი
სიპო
სიპო (Cipó) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 15 764 ადამიანს შეადგენდა. ფართობი 166.953 კმ²-ია. მოსახლეობის სიმჭიდროვე 94.42 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ძვ. წ. 597
გარდაიცვალნენ
*
Cerapachys similis
Cerapachys similis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
ქვედა გორა
ქვედა გორა — სოფელი საქართველოში, იმერეთის მხარის ვანის მუნიციპალიტეტში, გორას თემის ცენტრი (სოფელი: ზედა გორა). მდებარეობს მდინარე კვინისწყლის (რიონის მარცხენა შენაკადი) მარჯვენა მხარეს. ზღვის დონიდან 160 მეტრი, ვანიდან 18 კილომეტრი.
სოფლის ტერიტორიაზე შემორჩენილია ადრე შუასაუკუნეების ციხის ნანგრევები. სოფელში დგას 1903-1904 წლების ეკლესია.
დემოგრაფია
2014 წლის აღწერის მონაცემებით სოფელში ცხოვრობს 957 ადამიანი.
სქოლიო
კატეგორია:ვანის მუნიციპალიტეტის სოფლები
მონტევიდეო (მრავალმნიშვნელოვანი)
მონტევიდეო — ურუგვაის დედაქალაქი. ტოპონიმი შესაძლოა ასევე აღნიშნავდეს:
ძვ. წ. 599
გარდაიცვალნენ
*
რორი კენედი
რორი ელიზაბეტ კეტრინ კენედი (Rory Elizabeth Katherine Kennedy; დ. 12 დეკემბერი, 1968) — ამერიკელი კინორეჟისორი. ამერიკელი სენატორის რობერტ ფ. კენედისა და ეთელ სკაკელის მეთერთმეტე და ყველაზე უმცროსი შვილი. გადაღებული აქვს დოკუმენტური ფილმები ისე სოციალურ თემებზე, როგორიცაა დამოკიდებულება, ბირთვული გამოსხივება, სამხედრო ტყვეების მკურნალობა და სხვა. მისი ფილმები ბევრ სატელევიზიო ქსელში იყო ნაჩვენები.
ენდემური ჩიყვი
ენდემური ჩიყვი (adenomatous goiter, ასევე იოდდეფიციტური დაავადება ) — გარკვეული გეოგრაფიული რაიონების მცხოვრებთა დაავადება, რომელიც ვითარდება გარემოში იოდის უკმარისობის შედეგად; ხასიათდება ფარისებრი ჯირკვლის გადიდებით.
რორი კენედი
ადრეული ცხოვრება და განათლება
მინი| კენედის დედა და ბიძა [[ტედ კენედი|ტედი აცნობენ ახალშობილ კენედის მედიას ჯორჯთაუნის უნივერსიტეტის საავადმყოფოში 1968 წლის 19 დეკემბერს, მისი დაბადებიდან ერთი კვირის შემდეგ.]] რორი კენედი დაიბადა ვაშინგტონში, მამის მკვლელობიდან ექვსი თვის შემდეგ. დედამ აირჩია სახელი "რორი" ირლანდიის უკანასკნელი მეფის, რორი ო'კონორის საპატივცემულოდ, რომელიც ირლანდიას მართავდა მე-12 საუკუნეში.
1968 წლის 19 დეკემბერს (რორის დაბადებიდან ერთი კვირის შემდეგ), დედამ იგი მამის საფლავზე, არლინგტონის ეროვნულ სასაფლაოზე წაიყვანა. კენედის უფროსი ძმა, მაიკლ ლემოინ კენედი რორის ნათლია იყო. კენედის ოჯახის მეგობრები ამბობდნენ, რომ რორი და მაიკლმა ახლო ურთიერთობა მთელი ცხოვრების განმავლობაში შეინარჩუნეს.
როდესაც რორი მოზარდი იყო, ის სამხრეთ აფრიკის საელჩოსთან საპროტესტო აქციის დროს დააკავეს. 15 წლის ასაკში, მისი 28 წლის ძმა დეივიდი გარდაიცვალა ნარკოტიკების გადაჭარბებული დოზის გამო. რორიმ დაამთავრა მადეირას სკოლა და შემდეგ ბრაუნის უნივერსიტეტი პროვიდენსში, როდ-აილენდში. ბრაუნის უნივერსიტეტში მეორე კურსზე სწავლის პერიოდში რორიმ მოაწყო აქცია პროვიდენსის სუპერმარკეტთან. ფერმის მიგრანტი მუშაკების მიმართ სოლიდარობის ნიშნად მან მყიდველებს ყურძნის ბოიკოტისკენ მოუწოდა.
კარიერა
1990-იან წლებში რორიმ და ბრაუნის უნივერსიტეტის კურსელმა ვანესა ვადიმმა (როჯერ ვადიმისა და ჯეინ ფონდას ქალიშვილი) შექმნეს May Day Media, არაკომერციული ორგანიზაცია, რომელიც დაფუძნებულია ვაშინგტონში და სპეციალიზირებულია ფილმების წარმოებაში. Women of Substance იყო კენედის პირველი დოკუმენტური ფილმი. ფილმი 1994 წელს გამოვიდა და იდეა გაჩნდა ნაშრომიდან, რომელიც მან დაწერა ბრაუნის უნივერსიტეტში სწავლის დროს. 1998 წელს კენედიმ და კიდევ ერთმა ბრაუნის კურსდამთავრებულმა ლიზ გარბუსმა დააარსეს Moxie Firecracker Films, რომელიც სპეციალიზირებულია სოციალურ თემებზე გადაღებულ დოკუმენტურ ფილმებში.
იგი რეჟისორი და თანაპროდიუსერი იყო American Hollow-სა (1999), ფილმი აპალაჩელების ოჯახზეა და კრიტიკოსებისგან მიიღო მოწონება და მრავალი ჯილდო. კენედიმ დოკუმენტური ფილმი წარადგინა ვიტენბერგის უნივერსიტეტში 2001 წლის 13 სექტემბერს. ფილმის პრეზენტაციის შემდეგ მან კითხვებს უპასუხა. 2001 წლის ოქტომბერში კენედი გაემგზავრა კლივლენდში, ოჰაიოში, რათა გამოსულიყო ებრაელ ქალთა ეროვნული საბჭოს გახსნის შეხვედრაზე. შეხვედრაზე მან ისაუბრა დოკუმენტური ფილმების მწარმოებელ კომპანიაზე, Change the World Through Film-ზე.
კენედი რეჟისორი და თანაპროდიუსერი იყო ემის ჯილდოზე ნომინირებული სერიალისა, პანდემია: შიდსის წინაშე (2003), რომლის პრემიერა შედგა შიდსის საერთაშორისო კონფერენციაზე ბარსელონაში, ესპანეთში, 2002 წლის 8 ივლისს. იგი დააფინანსა ბილ და მელინდა გეითსების ფონდმა და მოგვითხრობს შიდსით დაავადებულთა რეალურ ისტორიებს. აღნიშული ფილმი 2003 წლის ივნისში ხუთ ნაწილად აჩვენეს HBO-ზე.
კენედი რეჟისორი და პროდიუსერია 2004 წლის ფილმისა, „ბიჭის ცხოვრება“ (2004), რომელიც მოგვითხრობს ახალგაზრდა ბიჭისა და მისი ოჯახის ისტორიას. ფილმის პრემიერა შედგა 2003 წლის ტრიბეკას კინოფესტივალზე და მიენიჭა საუკეთესო დოკუმენტური ფილმის პრიზი ვუდსტოკის კინოფესტივალზე; მოგვიანებით ის გაუშვეს HBO-ზე.
ის იყო Street Fight-ის (2005) თანა-აღმასრულებელი პროდიუსერი. ფილმმა მიიღო ოსკარის ნომინაცია საუკეთესო დოკუმენტური (მხატვრული) ფილმისთვის.
მან გადაიღო მადლობა, ბატონო პრეზიდენტო: ჰელენ თომასი თეთრ სახლში, რომლის პრემიერა შედგა HBO-ზე 2008 წლის 18 აგვისტოს. მიმოხილვების მიხედვით, 40-წუთიანმა დოკუმენტურმა ფილმმა საინტერესოდ აჩვენა საკულტო ჟურნალისტის ისტორია.
2009 წლის 30 ივნისს კენედი მიიწვიეს კინოხელოვნებისა და მეცნიერების აკადემიაში.
კენედიმ გადაიღო The Fence (La Barda), რომლის პრემიერა შედგა სანდენსის კინოფესტივალის გახსნაზე 2010 წელს. ფილმის დებიუტი შედგა HBO-ზე 2010 წლის 16 სექტემბერს. ფილმი დეტალურად აღწერს შეერთებულ შტატებსა და მექსიკას შორის სასაზღვრის ღობის სავალალო მდგომარეობას, რამაც იმიგრანტების სიკვდილი გაზარდა.
2011 წელს ის პროდიუსერი და რეჟისორი იყო ფილმისა, ეთელ, რომელიც გადაიღო საკუთარ დედაზე, ეთელ კენედზე. ფილმის პრემიერა შედგა 2012 წლის სანდენსის კინოფესტივალზე და გავიდა HBO-ზე 2012 წლის 18 ოქტომბერს. მინი| კენედი საუბრობს [[2018 წლის დოკუმენტური ფილმის, Above and Beyond: NASA's Journey to Tomorrow ჩვენებაზე]]
აქტივიზმი და პოლიტიკა
კენედი მხარს უჭერს რამდენიმე სოციალური აქტივიზმის ორგანიზაციას და გაწევრიანებულია მრავალი არაკომერციული ორგანიზაციის საბჭოში. 2010 წლის მარტში კენედიმ წარმოადგინა პრეზენტაცია The Ritz-Carlton-ში, სადაც მან ისაუბრა ალკოჰოლისა და ნარკოტიკების მოხმარების ეფექტებზე და დაასკვნა, რომ დამოკიდებულება და ოჯახში ძალადობა „რთულადაა ერთმანეთთან დაკავშირებული“. მან ასევე გამოხატა თავისი მხარდაჭერა მკურნალობის ვარიანტების მიმართ და უწოდა მათ „უფრო მნიშვნელოვანი, ვიდრე სისხლის სამართლის მიდგომა“. ალკოჰოლიზმის ყოვლისმომცველი რეაბილიტაციის პროგრამების აღმასრულებელი დირექტორი რობერტ ბოზონი დაეთანხმა მის მოსაზრებას და დასძინა: „რორის თუ მოუსმენთ, მკურნალობა უფრო ეფექტურია, ვიდრე პატიმრობა“.
2019 წლის 11 იანვარს, რორი კენედიმ დაწერა Rolling Stone-ის სტატია Red Hot Chili Peppers-ის მომღერალ ენტონი კიედისთან და მალიბუს ფონდის წევრ ტრევორ ნილსონთან ერთად მიმდინარე კლიმატური კრიზისის შესახებ.
პირადი ცხოვრება
1999 წლის 2 აგვისტოს კენედი დაქორწინდა მარკ ბეილიზე საბერძნეთში ვარდის ვარდინოიანისის სასახლეში. კენედი ბეილის ვაშინგტონში, ბრაუნის უნივერსიტეტის დამთავრების შემდეგ, საერთო მეგობრების შუამდგომლობით შეხვდა. ქორწილი თავდაპირველად 17 ივლისს იყო დაგეგმილი ჰიანის პორტში, მასაჩუსეტსში, მაგრამ გადაიდო მას შემდეგ, რაც თვითმფრინავი, რომელსაც მისი ბიძაშვილი ჯონ კენედი უმცროსი და მგზავრები კეროლაინ ბესეტ-კენედი (მისი ცოლი) და მისი და, ლორენ ბესეტი პილოტირებდნენ, ავიაავარიის შედეგად ძირს ჩამოვარდა.
1999 წლის ოქტომბერში კენედი და მისი ქმარი თავიანთ ძაღლთან ერთად გადავიდნენ ახალ სახლში ვესტ-ვილიჯის უბანში.
რორის და მარკს ჰყავთ ორი ქალიშვილი, ჯორჯია ელიზაბეტ კენედი-ბეილი (დ. 2002) და ბრიჯიტ კეტრინ კენედი-ბეილი (დ. 2004) და ერთი ვაჟი, ზაქარი კორკლენდ კენედი-ბეილი (დ. 2007).
2004 წელს, მეორე ქალიშვილის დაბადებისას, კენედიმ და მისმა ქმარმა სახლი იყიდეს. კენედი დეკრეტულ შვებულებაში გაემგზავრა 2007 წელს შვილის გაჩენის შემდგომ. მან გაყიდა თავისი სახლი Shelter Island-ზე 2009 წლის დეკემბერში.
რორის ძმისშვილი კონორი ხვდებოდა ტეილორ სვიფტს 2012 წელს. ეთელ კენედის თქმით, სვიფტმა ოჯახთან ურთიერთობა მას შემდეგ დაიწყო, რაც რორი დაესწრო მის კონცერტს ჯორჯიასთან და ბრიჯიტ კენედისთან ერთად. რორი ამბობდა, რომ უყვარდა მომღერალი და მისი მუსიკა.
Trulia.com-ის თანახმად, კენედიმ 2013 წლის იანვარში იყიდა სახლი მალიბუში, კალიფორნიაში და ამჟამად იქ ცხოვრობს.
სქოლიო
კატეგორია:ამერიკელი ქალი კინოპროდიუსერები კატეგორია:პრაიმტაიმის ემის ჯილდოს მფლობელები კატეგორია:ბრაუნის უნივერსიტეტის კურსდამთავრებულები კატეგორია:ამერიკელი ქალი კინორეჟისორები კატეგორია:ირლანდიელი ამერიკელები კატეგორია:ამერიკელი კინოპროდიუსერები კატეგორია:დაბადებული 1968 კატეგორია:დაბადებული 12 დეკემბერი
ძვ. წ. 598
სქოლიო
*
ოლხოვაია (მოსკოვის მეტრო)
ოლხოვაია (Ольховая) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს.
რესურსები ინტერნეტში
კატეგორია:მოსკოვის მეტროსადგურები
ფაწა
ფაწა – მდინარე საქართველოში, ჯავის მუნიციპალიტეტში, მაღრან-დვალეთის კავკასიონში, ლიახვის მარჯვენა შენაკადი. აუზის ფართობი 220 კმ², სიგრძე 17 კილომეტრი. სათავე აქვს სოფელ ერწოს მიდამოებში. მარჯვნიდან ერთვის ქეშელთა. საზრდოობს უმთავრესად თოვლის ნადნობი და წვიმის წყლით. საშუალო წლიური ხარჯი ქეშელთის შეერთებამდე 0,34 მ³/წმ, ქეშელთის შეერთების შემდეგ 3,5 მ³/წმ, შესართავთან – 4,9 მ³/წმ.
ლიტერატურა
კატეგორია:შიდა ქართლის მხარის მდინარეები კატეგორია:დიდი ლიახვის შენაკადები
თალინი
რესურსები ინტერნეტში
კატეგორია:სომხეთის ქალაქები
Lasioglossum sutepinum
Lasioglossum sutepinum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
sutepinum
ქვემო ერმანი
ქვემო ერმანი — სოფელი ჯავის მუნიციპალიტეტში (ედისის თემი), მდებარეობს მაღრან-დვალეთის კავკასიონის მთავარი ქედის სამხრეთ კალთაზე, მდინარე ერმანისწყლის (დიდი ლიახვის სისტემა) ხეობაში. ზღვის დონიდან 1940 მეტრი, ჯავიდან 46 კილომეტრი.
ლიტერატურა
კატეგორია:ედისის თემის სოფლები
ენდოგენური პროცესები
ენდოგენური პროცესები — დედამიწის შინაგანი ძალებით განპირობებული გეოლოგიური პროცესები, რომლებიც უმთავრესად დედამიწის წიაღში მიმდინარეობს. ენდოგენური პროცესები განპირობებულია დედამიწის ნივთიერების განვითარების შედეგად გამოყოფილი ენერგიით, აგრეთვე გრავიტაციისა და დედამიწის ბრუნვის შედეგად წარმოქმნილი ძალების მოქმედებით.
ენდოგენურ პროცესებს განეკუთვნება ტექტონიკური, მაგმური, ჰიდროთერმული და მეტამორფული პროცესები, მ.შ. მრავალი სასარგებლო წიაღისეულის საბადოს წარმოქმნა.
ენდოგენური პროცესების განვითარების ზოგადი კანონზომიერებები კარგად არის შესწავლილი, მათი გამომწვევი ძალების შესახებ კი მხოლოდ ჰიპოთეზები არსებობს. ენდოგენური პროცესებისა და ეგზოგენური პროცესების შედეგად წარმოიქმნება დედამიწის რელიეფი.
ლიტერატურა
კატეგორია:გეოლოგიური პროცესები
პორტუგესის შტატი
პორტუგესა (Portuguesa) — შტატი ვენესუელაში. მდებარეობს ქვეყნის დასავლეთ ნაწილში. ჩრდილოეთით ესაზღვრება ლარას შტატი, აღმოსავლეთით — კოხედესის შტატი, დასავლეთით — ტრუხილიოს შტატი და სამხრეთით — ბარინასის შტატი. დედაქალაქია გუანარე.
მთლიანი ფართობი შეადგენს 15 200 კმ²-ს, მოსახლეობა კი 2008 წლის მონაცემებით 1 000 000 ადამიანია.
ისტორია
ევროპელთა მოსვლამდე ეს ტერიტორია რამდენიმე ადგილობრივი ეთნიკური ჯგუფით იყო დასახლებული. 1530 წელს ის გამოიკვლიეს ესპანურმა და გერმანულმა ძალებმა. 15 დეკემბერს მათ ქალაქი ჰაკარიგუას მიაღწიეს, რომელიც მოგვიანებით ესპანური აკარიგუა გახდა.
1657 წელს რეგიონში გამოჩნდნენ პირველი კათოლიკე მისიონერები.
ეკონომიკა
ეკონომიკური აქტივობის ძირითადი დარგია აგრარული სექტორი, განსაკუთრებით მეცხოველეობა. ბოლო დროს, ნავთობის ინდუსტრიის ზრდასთან ერთად მნიშვნელოვნად იზრდება ტურიზმის ინდუსტრიაც.
მუნიციპალიტეტები და მუნიციპალური ცენტრები
პორტუგესის შტატი ადმინისტრაციულად იყოფა 14 მუნიციპალიტეტად:
რესურსები ინტერნეტში
კატეგორია:ვენესუელის შტატები კატეგორია:პორტუგესის შტატი
თეთრხელა გიბონი
თეთრხელა გიბონი (Hylobates lar) — მაიმუნი პრიმატების რიგის გიბონისებრთა ოჯახისა. ეს არის ერთ-ერთი ყველაზე ცნობილი სახეობა ოჯახიდან და ხშირად გვხვდება ზოოპარკებში.
რესურსები ინტერენტში
კატეგორია:გიბონი
ეგზოგენური პროცესები
ეგზოგენური პროცესები — დედამიწის ზედაპირზე და დედამიწის ქერქის სულ ზედა ნაწილში მიმდინარე გეოლოგიური პროცესები, რომლებიც გამოწვეულია ძირითადად გარეგანი ძალებისა და ცოცხალი ორგანიზმების ზემოქმედებით. ეგზოგენური პროცესებია ქანების ფიზიკური და ქიმიური გამოფიტვა; მდინარის მოქმედებით ხმელეთის ზედაპირის გადარეცხვა – ეროზია, მასალის გადატანა, აკუმულაცია; მიწისქვეშა წყლების მოქმედებით ზოგიერთი ქანის (მინერალის) გახსნა; მყინვარის ეგზარაციული და აკუმულაციური, ქარის დეფლაციური, ეოლური აკუმულაცია და რელიეფის სათანადო ფორმების წარმოქმნა.
ეგზოგენური პროცესების შედეგად შეიძლება წარმოიქმნას აგრეთვე ეგზოგენური საბადოები.
ლიტერატურა
კატეგორია:გეოლოგიური პროცესები კატეგორია:გეომორფოლოგია
ფატიმა (ბაია)
ფატიმა (Fátima) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 19.703 ადამიანს შეადგენდა. ფართობი 356.278 კმ²-ია. მოსახლეობის სიმჭიდროვე 52.6 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ეკლესია მარიამწმინდა
ეკლესია მარიამწმინდა — ეკლესია ქარელის მუნიციპალიტეტის სოფელ თრეხვში. მდებარეობს სოფლის ჩრდილო-დასავლეთით დაახლოებით 400 მეტრის მანძილზე, გზის პირას, სასაფლაოზე. სტილისტური ნიშნებით თარიღდება ფეოდალური ხანის გარდამავალი პერიოდით.
ეკლესია დარბაზულია (8,6 X 5,3 მ), ნაგებია ნატეხი ქვიშაქვით, აფსიდის კუთხეები, კარ-სარკმლების წირთხლები შირიმის ქვით არის ამოყვანილი. ხის ძელებით გადახურული შესასვლელი სამხრეთითაა. აფსიდის ქვედა ნაწილი, თითქმის მთელ პერიმეტრზე, ნალისებრია, ხოლო ზემოთ (დაახლოებით 1 მეტრის სიმაღლიდან) თანდათან ნახევარწრიულ მოხაზულობაში გადადის. აფსიდის კუთხეებს (ქვემო ნაწილში) და მის გადახურვას გვიანი შეკეთების კვალი ეტყობა. აფსიდის ღერძზე და დასავლეთ კედელში ბრტყლად დაწყობილი ქვიშაქვის ფილებით გადახურული თითო სარკმელია. ეკლესიის ეზოს გარს ერტყა დიდი ქვიშაქვის ლოდებით ნაწყობი დაბალი გალავანი.
ლიტერატურა
კატეგორია:ქარელის მუნიციპალიტეტის ტაძრები კატეგორია:წმინდა მარიამის სახელობის ეკლესიები
ნინო ალექსი-მესხიშვილი (1900-1983)
ნინო სარდიონის ასული ალექსი-მეხიშვილი (დ. 14 ნოემბერი, 1900, პეტერბურგი — გ. 9 მაისი, 1983, თბილისი, საქართველოს სსრ) — ქართველი მსახიობი. საქართველოს სსრ-ის დამსახურებული არტისტი (1941).
1922–1924 წლებში სწავლობდა აკაკი ფაღავას დრამატულ სტუდიაში. 1924 წელს მსახიობად ჩაირიცხა რუსთაველის სახელობის სახელმწიფო თეატრში. ასრულებდა სახასიათო როლებს. მისი მთავარი ნამუშევრებია: მადამ სალი („პირველი ნაბიჯი“, გიორგი წერეთლის მოთხრობის მიხედვით), სოფია იგნატიევნა (ალექსანდრე ოსტროვსკის „ზოგჯერ ბრძენიც შეცდება“), სალი (ბორის ლავრენიოვის „ამერიკის ხმა“), დეიდა მარგარიტა (ედმონდ როსტანის „სირანო დე ბერჟერაკი“), რუთ მამლოკი (ფრიდრიხ ვოლფის „პროფესორი მამლოკი“).
ლიტერატურა
კატეგორია:დაბადებული 14 ნოემბერი კატეგორია:დაბადებული 1900 კატეგორია:გარდაცვლილი 9 მაისი კატეგორია:გარდაცვლილი 1983 კატეგორია:ქართველი მსახიობები კატეგორია:საქართველოს სსრ-ის დამსახურებული არტისტები ნინო
ჰალეთ ჩამბელი
ჰალეთ ჩამბელი (Halet Çambel, დ. 27 აგვისტო, 1916 — გ. 12 იანვარი, 2014) — თურქი არქეოლოგი და ოლიმპიური მოფარიკავე. ის პირველი მუსლიმი ქალია, რომელმაც ოლიმპიურ თამაშებში მიიღო მონაწილეობა.
ადრეული ცხოვრება და განათლება
საშუალო განათლება მან არნავუთქიოის გოგონათა ამერიკულ სკოლაში (თანამედროვე რობერტის კოლეჯი) მიიღო. სკოლაში სწავლისას ის შთაგონებული იყო ხელოვნების ისტორიის მასწავლებლის ისტორიებით, რომელიც კლასს გასვლით ღონისძიებებს უწყობდა სტამბოლის მუზეუმებში. სწორედ ამ პერიოდში დაიწყო მან ფარიკაობაში ვარჯიში. 1933–1939 წლებში ჩამბელი სწავლობდა არქეოლოგიას სორბონის უნივერსიტეტში, პარიზში, საფრანგეთში. ჩამბელი გახდა სტამბოლის უნივერსიტეტის სამეცნიერო ასისტენტი 1940 წელს. 1944 წელს მან მიიღო დოქტორის ხარისხი. 1947 წლიდან ის მუშაობდა ლექტორად. ორი წლის განმავლობაში ჰალეთი იყო მოწვეული ლექტორი გერმანიაში ზაარლანდის უნივერსიტეტში. 960 წელს დაინიშნა პროფესორის თანამდებობაზე და დააარსა პრეისტორიის ინსტიტუტი. 1984 წელს მას მიენიჭა ემერიტუსის წოდება.
სპორტული კარიერა
მან მონაწილეობა მიიღო ქალთა ინდივიდუალური ფარიკაობის ღონისძიებაში 1936 წლის ზაფხულის ოლიმპიურ თამაშებზე. ჩამბელი პირველი მუსლიმი ქალი იყო, რომელმაც ოლიმპიადაში მიიღო მონაწილეობა. მოგვიანებით „გერმანელი ჩინოვნიკის“ წარმომადგენელმა ჰალეთი ადოლფ ჰიტლერთან შესახვედრად მიიწვია, მაგრამ ჩამბელმა შეხვედრაზე პოლიტიკური შეხედულებების გამო უარი განაცხადა.
პროფესიული კარიერა
მეორე მსოფლიო ომის შემდეგ, ჩამბელმა სწავლა დაიწყო გერმანელ არქეოლოგთან ჰელმუთ თეოდორ ბოზერტთან (1889–1961), რომელიც სტამბოლის უნივერსიტეტის არქეოლოგიის პროფესორი იყო. 1947 წელს ჰალეთმა ბოზერტთან ერთად დაიწყო ქარათეფეს, ძვ.წ. მე-12 საუკუნის ხეთური დასახლების გათხრები, ტავრის მთებთან, სამხრეთ თურქეთში. ჩამბელმა დიდი წვლილი შეიტანა ხეთური იეროგლიფების გაშიფვრაში, რისთვისაც ფინიკიური დამწერლობა გამოიყენა, ქარათეფეს ბილინგვის აღმოჩენის შემდეგ.
ჩამბელი ასევე მონაწილეობდა თურქეთის კულტურული მემკვიდრეობის შენარჩუნების საქმეში. 1950-იან წლებში მან წინააღმდეგობა გაუწია მთავრობის, რომლლის წარმომადგენლებიც არტეფაქტების ქარათეფედან მუზეუმში გადატანას ცდილობნენ. მან საბოლოოდ მთავრობა დაითანხმა და 1960 წელს დაარსდა ქარათეფე-ასლანთაშის ღია ცის ქვეშ მდებარე მუზეუმი. მუზეუმისთვის შენობების ნაწილი ჰალეთის მეუღლემ, ნალი ჩაქირჰანმა შექმნა. იგი ასევე იბრძოდა მდინარე ჯეიჰანის კაშხლის წინააღმდეგ, რომლის გამოც მრავალი არქეოლოგიური ობიექტი დაიტბორა. მისი წყალობით წყლის დონე შეამცირეს და არქეოლოგიური ობიექტები დატბორვას გადაურჩა.
2004 წელს ჩამბელს ნიდერლანდებში პრინცი კლაუსის პრემია გადაეცა. პრიზის გადაცემის მიზეზად ჟიურის მოხსენებაში ეწერა: „საფრთხის წინაშე მყოფი მემკვიდრეობის ძეგლების სამაშველო სამუშაოების ჩატარების, ქვის ძეგლების აღდგენისა და მნიშვნელოვანი თურქეთის კულტურული მემკვიდრეობის სათანადო კონსერვაციის უზრუნველსაყოფად, ასევე სტამბოლის უნივერსიტეტში პრეისტორიული არქეოლოგიის კათედრის დაარსებისათვის“.
პირადი ცხოვრება
1936 წლის ზაფხულის ოლიმპიური თამაშების შემდეგ სტამბოლში დაბრუნებისას, მან დაიწყო ურთიერთობა კომუნისტ პოეტთან და ჟურნალისტთან ნაილ ჩაქირჰანთან, რომელიც მოგვიანებით ცნობილი არქიტექტორი გახდა. ისინი დაქორწინებულები იყვნენ 70 წლის განმავლობაში, 2008 წლის ოქტომბერში ნაილის გარდაცვალებამდე.
ჩამბელი გარდაიცვალა 97 წლის ასაკში სტამბოლში, 2014 წლის 12 იანვარს. სტამბოლის უნივერსიტეტის ხელნაწერთა ფაკულტეტზე ჩატარებული ღონისძიებების შემდეგ ჰალეთი აქიაქაში, მუღლის პროვინციაში გადაასვენეს და ქმრის გვერდით დაკრძალეს.
სქოლიო
კატეგორია:თურქი არქეოლოგები კატეგორია:დაბადებული 1917 კატეგორია:დაბადებული 27 აგვისტო კატეგორია:გარდაცვლილი 2014 კატეგორია:გარდაცვლილი 12 იანვარი
ძვ. წ. 600
გარდაიცვალნენ
*
Cerapachys simmonsae
Cerapachys simmonsae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
ქვემო ბაქართა
ქვემო ბაქართა — სოფელი ჯავის მუნიციპალიტეტში (ვანელის თემი), მდებარეობს ჯავის ქედის აღმოსავლეთ კალთაზე. ზღვის დონიდან 1860 მეტრი, ჯავიდან 18 კილომეტრი.
საჰიბ I გირეი
საჰიბ I გირეი (I Sahib Geray, صاحب كراى١‎; დ. 1501 — გ. 1551) — ყირიმის ხანი 1532–1551 წლებში, ასევე ყაზანის ხანი 1521 წლიდან 1524 წლამდე, მენლი I გირეის უმცროსი ვაჟი, ოსმალეთის სულთნის, სულეიმან I-ის ბიძა.
ბიოგრაფია
საჰიბ გირეი დაიბადა 1501 წელს ყირიმში, ხანის მენლი I გირეის ოჯახში. ახალგაზრდობიდანვე ჩართული იყო სამხედრო კამპანიებსა და სახელმწიფო საქმეების მართვაში. 1521 წელს ცენტრალურ აზიაზე წარმატებული გალაშქრების შემდეგ, საკუთარმა ძმამ, მეჰმედ I გირეიმ დანიშნა ყაზანის მართველად ანუ ხანად. ეს თანამდებობა მან 1524 წლამდე შეინარჩუნა, რა დროიდანაც ყირიმის სახანოში დაბრუნდა.
საჰიბი საკუთარი ძმის, საადეთ I გირეის მმართველობის დროს დანიშნული იყო კალგად. 1532 წელს, საადეთის გადადგომის შემდეგ, ოსმალებს ყირიმის ხანად უნდა დაემტკიცებინათ საჰიბი. მიუხედავად ამისა, მათ დაასწრო საჰიბის ძმისშვილმა, ისლამმა, შეიჭრა დედაქალაქ სალაჩიკში და თავი ყირიმის ერთადერთ მმართველად გამოაცხადა. 5 თვიანი ბრძოლის შემდეგ, საჰიბ გირეიმ ოსმალთა და თავის ერთგულ მომხრეთა დახმარებით შეძლო კუთვნილი ტიტულის მიღება. საჰიბ I, მიუხედავად ისლამ გირეის გაუთავებელი აჯანყებებისა, (რომლებიც 1537 წლამდე გაგრძელდა) წარმატებით მართავდა სახანოს. 1532 წელს დედაქალაქი ბახჩისარაიში გადაიტანა. მის დროს ყირიმელები ძირითადად არბევდნენ ჩრდილოეთ კავკასიის რეგიონს, ასევე მოლდავეთსა და ლიეტუვას. 1541 წელს მოაწყო მოსკოვზე უშედეგო თავდასხმა. ის ასევე უდიდეს დახმარებას უწევდა, საკუთარ დისშვილსა და სულთანს, სულეიმან I-ს უნგრეთის წინააღმდეგ გამართულ ბრძოლებში.
1551 წელს, საჰიბმა ოსმალებს მოსთხოვა საკუთარი ძმისშვილის, დევლეთის მისთვის გადაცემა იმ ახსნით, რომ დევლეთს ყირიმს ჩააბარებდა და თვითონ ყაზანის სახანოზე გაილაშქრებდა და დაიბრუნებდა საკუთარ ტიტულს. სულთანმა მისი მოთხოვნა არ დააკმაყოფილა და სეფიანთა წინააღმდეგ ლაშქრობის წინ არმიის გამოყვანა მოთხოვა, რაზეც უარი მიიღო. სულეიმან I-მა ეს ნაბიჯი საჰიბს ღალატად ჩაუთვალა და გადაწყვიტა მისი ყირიმის ტახტიდან გადაყენება. ოსმალები დიდძალი არმიით შევიდნენ ყირიმში, პერეკოფთან შეიპყრეს საჰიბ I გირეი, რომელსაც საკუთარი ჯარის ნახევარმა უღალატა. მისმა ძმისშვილმა, დევლეთმა საჰიბი თავის ვაჟებთან ერთად სიკვდილით დასაჯა ტამანის ციხეში, რის შემდეგაც გახდა ყირიმის ხანი. ყირიმელებმა თავად საჰიბი დიდი პატივით დაკრძალეს სალაჩიკში, ბახჩისარაის მახლობლად.
ლიტერატურა
კატეგორია:ყირიმის ხანები კატეგორია:დაბადებული 1501 კატეგორია:გარდაცვლილი 1551 კატეგორია:გირეის დინასტია კატეგორია:დამხობილი მონარქები კატეგორია:სიკვდილით დასჯილი მონარქები კატეგორია:ყირიმის სახანო
A Question of Time
A Question of Time — ინგლისური ელექტრონული ჯგუფ Depeche Mode-ის დისკოგრაფიაში რიგით მე-17 სინგლი. იგი გამოიცა ბრიტანეთში, 1986 წლის 11 აგვისტოს, როგორც მესამე სინგლი სტუდიური ალბომიდან Black Celebration.
სიმღერის ოფიციალური მუსიკალური ვიდეოს რეჟისორია ანტონ კორბეინი. მასთან თანამშრომლობას ჯგუფი დღემდე განაგრძობს. კორბეინს ეკუთვნის როგორც მათი ვიდეოკლიპების უმრავლესობა, ასევე ალბომებისა და სინგლებიც ყდებიც.
რესურსები ინტერნეტში
კატეგორია:1986 წლის სინგლები კატეგორია:1989 წლის სინგლები კატეგორია:Depeche Mode-ის სიმღერები
ძვ. წ. 601
სქოლიო
*
ქვემო კოშკა
ქვემო კოშკა — სოფელი ჯავის მუნიციპალიტეტში (ვანელის თემი), მდებარეობს ჯავის ქედის აღმოსავლეთ კალთაზე. ზღვის დონიდან 1860 მეტრი, ჯავიდან 21 კილომეტრი.
ლიტერატურა
კატეგორია:ვანელის თემის სოფლები
კომუნარკა (მოსკოვის მეტრო)
კომუნარკა (Коммунарка) — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2019 წლის 20 ივნისს.
რესურსები ინტერნეტში
კატეგორია:მოსკოვის მეტროსადგურები
ძვ. წ. 602
გარდაიცვალნენ
*
სომხეთის ვირტუალური კოლეჯი
AGBU სომხეთის ვირტუალური კოლეჯი ( AVC ) არის აკრედიტირებული ონლაინ სასწავლო დაწესებულება, რომელიც ხელს უწყობს არმენოლოგიის შესწავლას თანამედროვე ტექნოლოგიების საშუალებით. მიუხედავად იმისა, რომ იგი მდებარეობს სომხეთში, ერევანში, კოლეჯის ძირითადი მიზანია მოემსახუროს სომხურ დიასპორას, სადაც ნაკლებად შესაძლებელია სომხური ენის სწავლის შესაძლებლობა. AVC– ს მისიაა შეინარჩუნოს სომხური იდენტობა, რითაც მსოფლიოს სხვადასხვა წერტილიდან კურსის სტუდენტებს საშუალებას აძლევს მიიღონ სრულყოფილი სომხური განათლება, მათი ასაკის, საცხოვრებელი ქვეყნის ან ცოდნის დონის მიუხედავად. AVC ასევე ცდილობს შექმნას ვირტუალური სასწავლო საზოგადოება, რომელიც ხელს შეუწყობს, როგორც კულტურული განათლების მიღებას და გავრცელებას, ასევე სოციალურ კომუნიკაციას, იმ სტუდენტებისთვის რომლებიც ვერ ახერხებენ სწავლას თუმცა სურთ მიჰყვნენ არმენოლოგიის სფეროს. დღეისათვის AVC მოემსახურა დაახლოებით 4000 სტუდენტს 75-ზე მეტი ქვეყნიდან. სტუდენტებს შეუძლიათ თვითონ აირჩიონ კრედიტები და საგნები თითოეული კურსისთვის, რომელიც საჭიროა სერტიფიკატისთვის. ასევე, სტუდენტებს შეუძლიათ AVC-ს კურსებიდან მიღებული კრედიტები გადაიტანონ მსოფლიოს სხვადასხვა უნივერსიტეტებსა და სასწავლო ინსტიტუტებში.
ისტორია
AVC– ს იდეა დაიბადა და პროექტი წამოიწყო 2004 წელს სომხეთის საერთო საქველმოქმედო კავშირის (AGBU) სილიკონის ველის განყოფილებამ, რათა განევითარებინათ შესაძლებლობები იმ სტუდენტებისთვის, რომელთაც სურდათ სომხური ენის, ისტორიისა და კულტურის შესწავლა, მაგრამ ამის გაკეთება ვერ შეძლეს მათ საცხოვრებელ ადგილას სომხური სკოლების არარსებობის გამო; პროექტი ასევე გულისხმობდა პროგრამის დანერგვას არმენოლოგიის კვლევებში ინოვაციური მიდგომით და ტექნოლოგიებით, რომლებიც თანამედროვე სტუდენტებზე უნდა ყოფილიყო მორგებული. პირველი აკადემიური სემესტრი დაიწყო 2009 წელს, სომხური ენისა და სომხეთის ისტორიის კურსებით. მოგვიანებით, AVC– მ დაამატა კურსები: სომხური კულტურა, ჭადრაკი და ასევე დაემატა უფრო მეტი სასწავლო ენა. დღესდღეობით, კურსები ხელმისაწვდომია სწავლების შვიდ ენაზე: აღმოსავლეთ სომხური, დასავლეთ სომხური, ინგლისური, ფრანგული, რუსული, ესპანური და თურქული.
2013 წელს გამოცხადდა პარტნიორობა გრანადას უნივერსიტეტთან, რომლის მიხედვითაც AVC უზრუნველყოფს აღმოსავლეთ სომხური ენის კურსებს გრანადას უნივერსიტეტის სტუდენტებისთვის, როგორც მესამე უცხოენოვანი ვარიანტი.
2014 წელს AVC- მ ხელახლა განსაზღვრა „სომხეთის განცდის“ მიღების შესაძლებლობა, ახალი მულტიპლატფორმული მედიაპროდუქტების AVC-ს მულტიმედიური ელექტრონული წიგნების სერიის პრეზენტაციით, რომელიც მოიცავს მრავალფეროვან თემებს სომხეთის ისტორიის, კულტურისა და თანამედროვე საქმიანობის შესახებ.„სომხეთის მთიანეთის“ გამოსვლისთანავე, პირველი ინტერაქტიული ელექტრონული წიგნით სერიაში, AVC-მ გაფართოება ახალი მიმართულებით დაიწყო.
ელიოპოლისი (ბაია)
ელიოპოლისი (Heliópolis) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 12 444 ადამიანს შეადგენდა. ფართობი 324.005 კმ²-ია. მოსახლეობის სიმჭიდროვე 38.41 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
სარდიონ ალექსი-მესხიშვილი
სარდიონ დიმიტრის ძე ალექსი-მესხიშვილი (დ. 1814, სოფ. რუისპირი, ახლანდელი თელავის რაიონი ―  გ.   1863, დაკრძალულია ახალ შუამთის ეკლესიაში) — ქართველი კრიტიკოსი, მთარგმნელი, სამხედრო ექიმი. მსახიობ ლადო ალექსი-მესხიშვილის მამა.
ბიოგრაფია
1832—1836 წლებში სწავლობდა სამედიცინო-ქირურგიული აკადემიის მოსკოვის განყოფილებაში, რომელიც დაამთავრა ექიმისა და ვეტერინარის წოდებით. 1840 წლიდან მუშაობდა ექიმად თელავში, სიღნაღსა და თბილისში. 1848 წელს წარდგენილი დისერტაციის საფუძველზე მიენიჭა შტაბ-დოქტორის წოდება. ალექსი-მესხიშვილის კრიტიკული წერილები და თარგმანები (როჟე დე ბოვარის, ჟ. ფ. მარმონტელის, ეჟენ სიუს თხზულებებისა) იბეჭდებოდა გაზეთ „კავკაზსა“ და ჟურნალ „ცისკარში“. ეკამათებოდა თერგდალეულებს, იცავდა „მამათა“ პოზიციებს. 1861 წელს „ცისკარში“ გამოქვეყნებულ ალექსი-მესხიშვილის წერილს („უსტარი ანტიკრიტიკული“). აქ იგი იცავდა სამი სტილის თეორიას და იმ ასო-ნიშნებს, რომელთა ხმარებაზე ილია ჭავჭავაძემ უარი თქვა (უ, ჱ, ჲ, ჳ, ჴ). ამავე წერილში მან პასუხი გასცა ილია ჭავჭავაძეს ფრანგულიდან ჟ. ფ. მარმონტელის „მეუდაბნოენის“ საკუთარი თარგმანის გამო (დაიბეჭდა 1852 წლის № 1 და №2 „ცისკარში“) და დამრიგებლური ტონით გაახსენა კარამზინის დამსახურება რუსულ ლიტერატურაში. ი. ჭავჭავაძემ საპასუხო წერილი „სარდიონ მეხიევის კრიტიკის“ გამო წარადგინა „ცისკრის“ რედაქციაში, მაგრამ ი. კერესელიძემ იგი აღარ დაბეჭდა.
მესამე კოალიციის ომი
მესამე კოალიციის ომი, რუსეთ-ავსტრია-საფრანგეთის ომი – 1805 წელს მიმდინარე ომი ნაპოლეონ ბონაპარტის საფრანგეთსა და მის წინააღმდეგ შეკრულ კოალიციას შორის, რომელშიც ავსტრია, დიდი ბრიტანეთი და რუსეთი გაერთიანებულიყვნენ. ავსტრიისა და რუსეთის გაერთიანებული არმია საფრანგეთის საზღვრებში შეჭრას აპირებდა. თუმცა მანამდე, სანამ მიხეილ კუტუზოვის არმია გენერალ მაკის არმიას შეურთდებოდა, ნაპოლეონმა ავსტრიელებს შეუტია და ულმთან ისინი დაამარცხა. 21 ოქტომბერს ავსტრიელებმა კაპიტულაციას მოაწერეს ხელი. ულმის კამპანიას მოყვა ბრიტანელების წარმატება ზღვაში. 21 ოქტომბერს ვიცე-ადმირალმა ჰორაციო ნელსონმა გაანადგურა ესპანეთისა და საფრანგეთის ფლოტი ტრაფალგარის ბრძოლაში. ამით ბოლო მოეღო ნაპოლეონის ცდას გადაელახა ლა-მანშის სრუტე და შეჭრილიყო ბრიტანეთში. ბრიტანელების წარმატების მიუხედავად რუსეთის არმია გამოუვალ მდგომარეობაში იყო. მაკის არმიის განადგურების შემდეგ მათ უკან რუსეთისკენ დახევა დაიწყეს. მათ დაედევნა ნაპოლეონის არმიაც. რამდენიმე არიერგარდული ბრძოლის მეშვეობით, რუსეთის არმიამ ოლმიცისაკენ დაიხია, სადაც ისინი ავსტრიის ჯარებს და რუსეთიდან მოსულ გენერალ ბუქსგევდენის 50 000-იან არმიას შეუერთდნენ. 1805 წლის 2 დეკემბერს აუსტერლიცის ბრძოლაში კოზლიციური ჯარები დამარცხდნენ. ავსტრია ომიდან გამოვიდა და ხელი მოაწერა საფრანგეთთან სეპარატულ პრესბურგის ზავს. რუსეთის ჯარები გაიყვანეს რუსეთში.
ომში მოკავშირეების დამარცხება არ ნიშნავდა ნაპოლეონის ომების დასასრულს. შემდეგ წელს საფრანგეთის წინააღმდეგ ახალი კოალიცია შეიკრა და დაიწყო მეოთხე კოალიციის ომი.
წინაპირობები
ნაპოლეონის მიერ ლა-მანშის გადალახვისა და ინგლისში შეჭრის საშიშროების ზრდასთან ერთად, იზრდებოდა საფრანგეთის იმპერიის წინააღმდეგ ახალი კოალიციის შექმნის აუცილებლობა. 1805 წელს, ბრიტანეთის პრემიერ–მინისტრმა უილიამ პიტმა დაიწყო ზრუნვა საფრანგეთის წინააღმდეგ ახალი ფრონტის შექმნაზე. ამასთან, ინგლისისთვის აუცილებლობას წარმოადგენდა წინააღმდეგობის რაც შეიძლება მალე შექმნა, რადგან იქ აცნობიერებდნენ, რომ თუ ნაპოლეონი შეძლებდა ლა-მანშის გადალახვას, დიდი ბრიტანეთის სახმელეთო ჯარები ვერ შეძლებდნენ მის შეყოვნებას. დიდი ბრიტანეთის პირველი ევროპელი მოკავშირე რუსეთი გახდა. აღსანიშნავია, რომ ის მესამე კოალიციის შექმნის პიტისეულ ინიციატივამდე ემზადებოდა საფრანგეთის წინააღმდეგ ომში ჩართვისთვის. ამის უმთავრესი მიზეზი დასავლეთით გავლენის სფეროს გაფართოება იყო. მაშინ კი, როდესაც საფრანგეთის წინააღმდეგ ომში მას ინგლისური ფული აფინანსებდა და არსებობდა რეალური შანსი იმისა, რომ სამხედრო მოქმედებებში ჩაერთვებოდნენ ევროპული მონარქიებიც, რუსეთი, რა თქმა უნდა სიამოვნებით დათანხმდა ომში ჩართვას. ბრიტანეთსა და რუსეთს შორის 1805 წლის აპრილში დაიდო მოკავშირეობის ხელშეკრულება. thumb|170px|[[ლუი ანტუან ანრი დე ბურბონ-კონდე, ენგიენის ჰერცოგი|ენგიენის ჰერცოგის სიკვდილით დასჯა]] კოალიციის კიდევ ერთი წევრი ავსტრია გახდა. საფრანგეთთან წინა დაპირისპირებების შედეგად ის მნიშვნელოვნად დაზარალებულიყო და ევროპაში საკუთარი მდგომარეობის აღსადგენად ისიც გახდა საფრანგეთის წინააღმდეგ რიგით მესამე კოალიციაში ჩაბმული.
მიუხედავად იმისა, რომ პიტმა ავსტრიისა და რუსეთის მსგავსად, პრუსიის კოალიციაში ჩართვა ვერ შეძლო, მისმა მოქმედებამ ინგლისი იხსნა ინტერვენციისგან, რადგან ევროპაში ომის წამოწყებასთან ერთად ნაპოლეონისთვის შეუძლებელი გახდა ბრიტანეთში შეჭრაზე ფიქრი. მართალია კოალიციაში შევიდნენ შვედეთი და რამდენიმე ევროპული სახელმწიფო, თუმცა შემდგომ სამხედრო მოქმედებებში მნიშვნელოვანი მონაწილეობა არ მიუღიათ.
ავსტრია
ავსტრიელებმა არმია სამ ნაწილად დაჰყვეს. პირველი არმია ერცჰერზოგი კარლის მეთაურობით ჩრდ. იტალიაში შესაჭრელად ემზადებოდა. კარლის განკარგულებაში 140 ათასი ჯარისკაცი იყო. ავსტრიელების მიერ იტალიაზე ასეთი ყურადღების გადატანა განპირობებული იყო იმით, რომ ამ ტერიტორიაზე აქამდე დომინანტი ავსტრია ნაპოლეონმა იტალიაში ორი კამპანიის შემდეგ სრულად განდევნა იქიდან და იმ პერიოდში საკუთარი ძალები ეყენა, რომელსაც ანდრე მასენა მეთაურობდა.
მეორე არმია 80 ათასი ჯარისკაცისგან შედგებოდა და ბავარიაში შეჭრისთვის იყო გამზადებული. მას გენერალი ერცჰერცოგი ფერდინანდი ხელმძღვანელობდა, თუმცა ფაქტობრივად სამხედრო მოქმედებებს გენერალი კარლ მაკი მეთაურობდა.
მესამე 50 ათასიანი არმია ერცჰერცოგ იოაჰანის მეთაურობით ტიროლში იყო დაბანაკებული და სარეზერვო არმიას წარმოადგენდა. იგი დაპირისპირების განვითარებისამებრ უნდა დახმარებოდა დანარჩენ არმიებს.
რუსეთის არმია
ავსტრიის დასახმარებლად განკუთვნილი რუსული სამხედრო ძალები ორად იყო დაყოფილი. ორივე არმია 50 ათასი ჯარისკაცისგან შედგებოდა. პირველს გენერალი კუტუზოვი მეთაურობდა, მეორეს კი გენერალი ბუკსგედევნი. ბუკსგევდენის არმიას ჩრდილოეთით უნდა ემოძრავა, თუმცა საბოლოოდ ორივე არმია კარლ მაკს უნდა შეერთებოდა. (25 აგვისტოს ავსტრიის საზღვარი)
საფრანგეთი
მინი|360px|დიდი არმიის ორგანიზაცია მესამე კოალიციის ომის დროს გამომდინარე იქიდან, რომ მესამე კოალიციის ომი მაშინ დაიწყო, როდესაც ნაპოელონი ბრიტანეთის დალაშქრისთვის ემზადებოდა, მან საბრძოლო მოქმედებების ძირითად ასპარეზზე ჩართო ბულონის ბანაკში მომზადებული არმია, რომელსაც შემდეგ დიდი არმია ეწოდა. არმია იყოფოდა 7 კორპუსად, რომელსაც სათავეში ნაპოლეონის მარშლები ედგნენ. თითოეულ მათგანში შედიოდა ელემენტები ყველა ტიპის სამხედრო ძალებიდან და წარმოადგენდა პატარა არმიებს, რომლებიც საერთო ჯამში ქმნიდნენ დიდ არმიას. მაშინ, როდესაც კორპუსებს ჰქონდათ დამოუკიდებელი ოპერაციებისა და დახმარების მისვლამდე თავის დაცვის უნარი, როგორც წესი ისინი გადადგილდებოდნენ 1 დღის სავალ მანძილზე ერთმანეთისგან. საერთო ფრონტზე ცალ-ცალკე მარშირება არმიას მობილურობას და მანევრირების უნარს მატებდა, რის მეშვეობითაც ის ხშირად ახერხებდა მოწინააღმდეგე არმიასთან მოულოდნელ მიახლოებას. კორპუსებში შემავალი კავალერიისა და არტილერიის გარდა არმიას ასევე გააჩნდა მათი ცალკეული დანოყოფები და საიმპერატორო გვარდია, რომელიც ნაპოლეონის პირადი დაცვის ფუნქციას ასრულებდა. მინი|175px|right|საიმპერატორო გვარდიის კავალერისტი, [[თეოდორ გერიკოს ნამუშევარი]] დიდი არმიის გარდა საომარ ასპარეზზე იყო ჩართული შედარებით მომცრო არმია, რომელიც იტალიაში იყო გალაგებული და შემდეგში ერცჰერზოგი კარლის წინააღმდეგ მოუწია ბრძოლა. არმიას ანდრე მასენა მეთაურობდა. მასთან ერთად იბრძოდა გენერალი ჟან რენიეც.
სქოლიო
კატეგორია:ნაპოლეონის ომები კატეგორია:საფრანგეთის ისტორია კატეგორია:XIX საუკუნის ომები
ჟორჟ კიუვიე
right|thumb|200px|ჟორჟ კიუვიე
ჟორჟ კიუვიე (George Léopold Chrétien Frédéric Dagobert Cuvier; დ. 23 აგვისტო, 1769, მონბელიარი — გ. 13 მაისი, 1832, პარიზი) — ფრანგი ბუნებისმეტყველი, ზოოლოგი, ცხოველთა შედარებითი ანატომიისა და პალეონტოლოგიის ერთ-ერთი ფუძემდებელი. სახელმწიფო მოღვაწე. 1788 წელს დაამთავრა კარლის აკადემია შტუტგარტში; 1795 და 1818 წლებში იყო საფრანგეთის აკადემიის წევრი. კიუვიეს გამოკვლევები ეხება უმთავრესად ხერხემლიანი ცხოველების შედარებითი ანატომიის, პალეონტოლოგიისა და აგრეთვე ბუნებისმეტყველების ზოგად საკითხებს. ცხოველთა აგებულების შესწავლის საფუძველზე მან შექმნა ორიგინალური ზოოლოგიური სისტემა. კიუვიემ შეისწავლა უაღრესად მდიდარი პალეონტოლოგიური მასალა და გამოავლინა ნამარხ ცხოველთა სტრატიგრაფიული მნიშვნელობა. დღევანდელი და ამომწყდარი ცხოველების აღნაგობის დეტალურად შესწავლისას მან დაადგინა ნაწილთა შორის კანონზომიერ თანამიმართებათა (კორელაციების) არსებობა და დიდი წარმატებით გამოიყენა ისინი უმნიშვნელო ფრაგმენტების მიხედვით მთელი ჩონჩხის რეკონსტრუქციისათვის. კიუვიე არ ცნობდა ორგანული ბუნების ევოლუციას და კრეზციონიზმის მტკიცე მიმდევარი იყო. იგი უარყოფდა გენეზისურ კავშირს ორგანიზმების ჯგუფებს შორის; კორელაციები მას ორგანოთა შორის სტატიკურ თანამიმართებებად მიაჩნდა; სხვადასხვა გეოლოგიურ შრეში განსხვავებული ორგანიზმების არსებობის ასახსნელად კიუვიემ შექმნა ე.წ. „კატასტროფების თეორია“, რომლის თანახმად, სხვადასხვა ეპოქაში სტიქიური კატასტროფები (კატაკლიზმები) სპობდა მთელ ფლორასა და ფაუნას დიდ ტერიტორიებზე, სადაც შემდეგ სხვა ადგილებიდან მოსული ახალი ორგანიზმები სახლდებოდნენ. კიუვიეს მეცნიერული კონცეფციის უმართებულობის მიუხედავად, მან ბუნებისმეტყველების ისტორიაში მნიშვნელოვანი როლი შეასრულა. მის მიერ შესწავლილმა უმდიდრესმა მასალამ, მისმა მეთოდებმა და განზოგადებებმა კი დიდად შეუწყო ხელი ევოლუციონიზმის განვითარებას.
ლიტერატურა
კატეგორია:ფრანგი ბუნებისმეტყველები კატეგორია:დაბადებული 23 აგვისტო კატეგორია:დაბადებული 1769 კატეგორია:გარდაცვლილი 13 მაისი კატეგორია:გარდაცვლილი 1832
მხედართა მეთაური
მხედართა მეთაური — რომის რესპუბლიკაში მაგისტრატურა. მხედართა მეთაური ინიშნებოდა დიქტატორთან ერთად და ისინი ერთად ტოვებდნენ თანამდებობას. მხედართა მეთაურს დიქტატორი ირჩევდა და სენატი ამტკიცებდა. თუ მხედართა მეთაური თანამდებობაზე კვდებოდა, მაშინ მის ნაცვლად დიქტატორი სხვას ირჩევდა, ხოლო თუ მასსა და დიქტატორს შორის სერიოზული უთანხმოება ხდებოდა, დიქტატორს არ შეეძლო მხედართა მეთაურის გადაყენება სანამ თვითონ არ დატოვებდა პოსტს.
მხედართა მეთაური ექვემდებარებოდა დიქტატორს, თუმცა ამ უკანასკნელის ადგილზე არყოფნისას, შეეძლო მისი ფუნქციებიც ეკისრა. მხედართა მეთაური ატარებდა toga praetextaს და ახლდა 6 ლიქტორი.
ლიტერატურა
კატეგორია:რომის სახელმწიფო ინსტიტუტები
ინაშაური
ინაშაური — სოფელი საქართველოში, იმერეთის მხარის ვანის მუნიციპალიტეტში (ამაღლების თემში). მდებარეობს მდინარე კვინისწყლის (რიონის მარცხენა შენაკადი) მარცხენა მხარეს. ზღვის დონიდან 240 მეტრი, ვანიდან 14 კილომეტრი.
სოფელშია ალებასტრის საბადო და გოგირდოვანი მინერალური წყალი. პირველად ისტორიულ წყაროებში მოხსენიებულია XVIII საუკუნეში. სოფლის მახლობლად დგას XII საუკუნის თამარის ციხე.
ინაშაურში დაიბადა მწერალი და საზოგადო მოღვაწე ანდრია სინაური.
დემოგრაფია
2014 წლის აღწერის მონაცემებით სოფელში ცხოვრობს 509 ადამიანი.
სქოლიო
კატეგორია:ვანის მუნიციპალიტეტის სოფლები
Out of Our Heads
Out of Our Heads — ინგლისური როკ-ჯგუფ როლინგ სტოუნზის მესამე ბრიტანული და მეოთხე ამერიკული სტუდიური ალბომი. გამოვიდა 1965 წელს. ალბომი ბრიტანეთში 1965 წლის 30 ივლისს გამოსცა ლეიბლმა London Records, ხოლო აშშ-ში 24 სექტემბერს - Decca-მ. ალბომის გამოცემებს შორის სიმღერების სიაში მნიშვნელოვანი განსხვავებაა.
სქოლიო
კატეგორია:როლინგ სტოუნზის ალბომები კატეგორია:1965 წლის ალბომები კატეგორია:ABKCO Records-ის ალბომები კატეგორია:Decca Records-ის ალბომები კატეგორია:London Records-ის ალბომები კატეგორია:ალბომები ენდრიუ ლუგ ოლდემის პროდიუსერობით
ძვ. წ. 603
'''ძვ. წ. 603''' — წლების რაოდენობა ქრისტესშობამდე.
გარდაიცვალნენ
*
Cerapachys singaporensis
Cerapachys singaporensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
Lasioglossum sutshanicum
Lasioglossum sutshanicum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
sutshanicum
ძვ. წ. 604
გარდაიცვალნენ
*
შავხელა გიბონი
შავხელა გიბონი (Hylobates agilis) — მაიმუნი გიბონისებრთა ოჯახისა. გავრცელებულია ინდონეზიაში (კუნძული სუმატრა), მალაიზიასა და ტაილანდში. საცხოვრებელი არეალის განადგურებისა და ბრაკონიერობის გამო, შავხელა გიბონი საფრთხეში მყოფ სახეობად არის გამოცხადებული. შეფერილნი არიან შავად და წითელ-ყავისფრად. წარბები ღია ფერისაა, მამლებს თეთრი ან ღია ნაცრისფერი ლოყები აქვთ. ისინი დედლებზე დიდები არიან. სხეულის სიგრძეა 44–63,5 სმ, ხოლო წონა 4–6, საშუალოდ 5, ზოგიერთ შემთხვევაში 8 კგ-ია. იკვებებიან ხილით, ზოგჯერ ხის ფოთლებით, ყვავილებითა და მწერებით.
სქოლიო
კატეგორია:გიბონი
ძვ. წ. 605
გარდაიცვალნენ
*
ქისტაურის რაფიელ ერისთავის სახლ-მუზეუმი
thumb|300px| რაფიელ ერისთავის სახლ-მუზეუმი ჯაბა ლაბაძის ფოტო ქისტაურის რაფიელ ერისთავის სახლ-მუზეუმი — რაფიელ ერისთავის სახელობის სახლ-მუზეუმი ახმეტის მუნიციპალიტეტის სოფელ ქისტაურში. მუზეუმი დაარსდა 1951 წელს. მისი ექსპოზიცია შედგება 4 საგამოფენო დარბაზისა და სამუშაო ოთახისაგან. მუზეუმში ინახება მწერლის ცხოვრებისა და მოღვაწეობის ამსახველი 6003 სხვადასხვა სახის სამეცნიერო და დამხმარე მასალა.
ლიტერატურა
კატეგორია:ახმეტის მუნიციპალიტეტის მუზეუმები
ნუმა პომპილიუსი
thumb|ნუმა პომპილიუსი ნუმა პომპილიუსი (Numa Pompilius) (დ. 21 აპრილი, ძვ. წ. 753 ― გ. ძვ. წ. 674) — რომის ლეგენდარული მეორე მეფე.
წარმოშობა
thumb|left|ნუმა მუზებს სთხოვს რჩევას ნუმა პომპილიუსი წარმოშობით საბინელი იყო, ქალაქ კუროსიდან. პლუტარქეს ცნობით, იგი რომის დაარსების დღეს დაიბადა. მამამისს, პომპონიუსს, ოთხი ვაჟი ჰყავდა, ნუმა უმცროსი იყო. ზოგი ანტიკური ავტორი ამტკიცებდა რომ იგი პითაგორას მოსწავლე იყო, მაგრამ პითაგორა ნუმაზე 200 წლით გვიან ცხოვრობდა. ტიტუს ლივიუსი მიიჩნევს, რომ ნუმას მაღალი მორალური თვისებების მისაღწევად სრულიად არ ესაჭიროებოდა განათლების უცხოელ ფილოსოფოსთან მიღება, ვინაიდან საბინელები ზნეობით გამოირჩეოდნენ.
მის ზნეობრივ პრინციპებზე რომულუსის თანამმართველმა ტატიუსმაც შეიტყო და მიათხოვა ნუმას ერთადერთი ქალიშვილი. მიუხედავად ამისა, იგი არ გადასახლდა რომში, რადგან მშვიდი ცხოვრება ერჩივნა. დაქორწინებიდან 13 წლის შემდეგ ტატია გარდაიცვალა. დაქვრივების შემდეგ ნუმამ ქალაქი დატოვა და წმინდა ტყეში დასახლდა. ჭორების თანახმად იგი მუზას შეუყვარდა და იქ ერთად ცხოვრობდნენ.